Rassisme: Boikot sosiale media, vra breier
Phil Neville, afrigter van Engeland se vrouespan, het ’n beroep op die sokkergemeenskap gedoen om sosiale media vir ses maande te boikot en sodoende ’n “sterk boodskap te stuur” dat rassisme onaanvaarbaar is.
Danie Gerber: Kies 1ste vir Cheslin vir WB
Kies eers vir Cheslin Kolbe en dán die res van die wêreldbekerspan, sê die Doring van Despatch.
Inflasie is die laagste in sewe maande, maar die prys van brood en mieliemeel styg byna dubbeld so vinnig.
Naln stel talle Afrikaanse boeke bekend
Afrikaanse boeke by dosyne is op pad waarvan verskeie by die Nasionale Afrikaanse Letterkundige Museum en Navorsingsentrum (Naln) in Bloemfontein bekend gestel word.
Saal op vir Suid-Afrika se eerste vrouewestern
Die ongenaakbare dog wonderskone Karoolandskap was haar inspirasie om Suid-Afrika se eerste vrouewestern te maak. En die uitdaging om ’n tradisioneel macho-genre om te dop, het sy met opwinding gepak.
28 Augustus 2018 00:01
Dit wil voorkom asof selfs Rassie Erasmus, met al sy vooraf hoog aangeskrewe strategiese afrigtingsplanne, nie die erge wisselvalligheid uit die Springbokke se spel kon kry nie.
Net soos in die tyd van vele van sy voorgangers, is ondersteuners stomgeslaan dat hul nasionale span die een oomblik voortreflik vertoon en dan na die ander uiterste van uiters swak spel beweeg. Dit was ’n groot frustrasie om Saterdag te moes kyk hoe die span die mees basiese foute teen die Argentyne in Mendoza maak. Bleek in die gesig het Erasmus dit self in sy onderhoud net ná die wedstryd as “klubrugby” beskryf.
Dit moet hom ook erg bekommer dat die span by tye met oorgenoeg balbesit net nie deur die Poemas se verdedigingslyn kon breek nie. En om van die foute op verdediging nie eens te praat nie. Dít saam met die algehele gebrek aan taktiese aanvoeling op die veld, moet reeds nagmerries by Erasmus veroorsaak met die komende toetse teen die Wallabies en All Blacks in gedagte.
Die Springbokke se wisselvalligheid op die veld is in ooreenstemming met die patroon van die land se voorste provinsiale rugbyspanne.
Die Springbokke se wisselvalligheid op die veld is in ooreenstemming met die patroon van die land se voorste provinsiale rugbyspanne. Dit is ook reeds vir etlike jare die situasie met Suid-Afrikaanse deelname aan Superrugby.
Hoewel Erasmus se kort rukkie in die afrigting­stoel reeds oomblikke opgelewer het wat aan die grootse gloriedae herinner, kort die nasionale span steeds groter bestendigheid op die veld. Dit moet hy vestig terwyl beroepspelers en -afrigters kort-kort van unie of klub verander en met beperkinge op die gebruiksreg van topspelers. Boonop moet hy die nasionale span regruk op ’n fondament wat duidelik wankelrig is as na die totale rugbystruktuur in die land gekyk word. Maar dit is die genadelose rol wat hy aanvaar het en dit is wat Bok-ondersteuners van hom gaan eis.
Indien na individuele Springbok-spelers gekyk word, is daar geen twyfel nie dat hy van die beste talent tot sy beskikking het. Dit is egter nou nodig dat hulle as ’n hegter eenheid saamgesnoer word en dat beter oordeel en besluitneming op die veld ingedril word.
Suid-Afrikaners sal graag agter Erasmus en sy span wil verenig en behoort dit ook nou in moeilike tye te doen. Alle sterkte aan die Bokke.
Meer oor: Rassie Erasmus | Hoofartikel | Rugby | Sport | Springbokke
Peiling: Cyril nog orraait, Malema nie juis nie, Ace lyk slegste
Trump bly tuis nadat sy ‘Groenland-kopie’ verwerp word
Vrou wat ma by lughawe gaan haal, daag nooit op nie